17.6.2022 г.
BG
Официален вестник на Европейския съюз
L 163/185
51) „достижима страна“ (reachable party) е лице, което: а) има бизнес идентификационен код (BIC); б) е определено за достижима страна от титуляря на TIPS специална парична сметка (TIPS DCA) или от спомагателна система (AS), която е титуляр на TIPS техническа сметка на спомагателна система; в) е кореспондент, клиент или клон на титуляр на TIPS DCA, участник в спомагателна система или кореспондент, клиент или клон на участник в спомагателна система, която е титуляр на TIPS техническа сметка на спомагателна система; и г) е адресируемо чрез TIPS и може да подава и получава нареждания за паричен превод или чрез титуляря на TIPS DCA, или чрез спомагателна система, която е титуляр на TIPS техническа сметка на спомагателна система, или директно, ако е упълномощено за това от титуляря на TIPS DCA или от спомагателната система, която е титуляр на TIPS техническа сметка на спомагателна система; 52) „процедура за брутен сетълмент в реално време на спомагателна система“ (RTGS AS процедура за сетълмент), (Real-time gross settlement ancillary system settlement procedure, RTGS AS settlement procedure) означава една от специалните, предварително определени услуги за подаване и сетълмент на нареждания за превод от спомагателни системи, свързани със сетълмента на спомагателни системи по RTGS специални парични сметки (RTGS DCA), подсметки и RTGS технически сметки на спомагателни системи; 53) „техническа сметка на спомагателна система за брутен сетълмент в реално време (RTGS техническа сметка на спомагателна система)“ (Real-time gross settlement ancillary system technical account, RTGS AS technical account) означава сметка, държана от спомагателна система или от централна банка в системния ѝ компонент в TARGET от името на спомагателната система и използвана в контекста на RTGS AS процедурата за сетълмент; 54) „искане за възстановяване“ (recall request) означава съобщение от титуляря на RTGS специална парична сметка (RTGS DCA) или TIPS специална парична сметка (TIPS DCA), с което се иска възстановяване на средствата съответно по платежно нареждане или нареждане за незабавно плащане, на което вече е извършен сетълмент; 55) „нареждане за прехвърлянe на ликвидност при определени условия“ (rule-based liquidity transfer order) означава нареждане за прехвърляне на ликвидност, което е задействано, тъй като: а) салдото по основна парична сметка (MCA) или RTGS специална парична сметка (RTGS DCA) нарушава предварително определена долна или горна граница; или б) липсват достатъчно средства за покриване на подредените в опашка спешни платежни нареждания, нареждания за превод от спомагателна система или платежни нареждания с висок приоритет по RTGS DCA; 56) „група от сметки на банките по сетълмента“ (settlement bank account group) означава списък с RTGS специални парични сметки (RTGS DCA) и/или подсметки в контекста на сетълмента на спомагателна система (AS), използваща RTGS AS процедури за сетълмент; 57) „банка по сетълмента“ (settlement bank) означава титуляр на RTGS специална парична сметка (RTGS DCA), чиято RTGS DCA или подсметка се използва за сетълмента на нареждания за превод, подадени от спомагателна система (AS), използваща RTGS AS процедура за сетълмент; 58) „временно спиране“ (suspension) означава временното блокиране на правата и задълженията на участник за срок, определен от ЦБ на участника; 59) „сметка в TARGET“ (TARGET account) означава сметка, отворена в системен компонент на TARGET; 60) „системен компонент на TARGET“ (TARGET component system) е всяка система на ЦБ, която е част от TARGET; 61) „координатор на TARGET“ (TARGET coordinator) е лице, назначено от ЕЦБ, за да осигурява ежедневното оперативно управление на TARGET, да управлява и координира дейността в случай на настъпването на необичайна ситуация и да координира разпространяването на информация до участниците; 62) „процедура за сетълмент в TARGET на незабавни плащания на спомагателна система“ „(ТIPS AS процедура за сетълмент)“, (TARGET Instant Payment Settlement (TIPS) ancillary system settlement procedure, TIPS AS settlement procedure) означава предварително определена процедура за подаване и сетълмент на нареждания за прехвърляне на ликвидност, свързани със сетълмента на спомагателна система по TIPS специални парични сметки (TIPS DCA) и TIPS технически сметки на спомагателни системи; 63) „техническа сметка на спомагателна система за сетълмент на незабавни плащания в TARGET (TIPS техническа сметка на спомагателна система)“ (TARGET Instant Payment Settlement (TIPS) ancillary system technical account, TIPS AS technical account) означава сметка, държана от спомагателна система (AS) или от ЦБ в системния ѝ компонент в TARGET от името на AS, която се използва от AS за целите на сетълмента на незабавни или плащания, близки до незабавните, в собствените ѝ счетоводни книги; 64) „TARGET сетълмент мениджър“ (TARGET settlement manager) е лице, назначено от ЦБ от Евросистемата, за да наблюдава работата на системния ѝ компонент на TARGET; 65) „TARGET2-Securities (T2S)“ е наборът от хардуерни, софтуерни и други компоненти на техническа инфраструктура, чрез които Евросистемата предоставя услугите на централен депозитар на ценни книжа (ЦДЦК) и ЦБ от Евросистемата, позволяващи основен, неутрален и безграничен сетълмент на сделки с ценни книжа на база „доставка срещу плащане“ в пари на централна банка; 66) „техническа неизправност на TARGET“ (technical malfunction of TARGET) означава дефект или повреда в техническата инфраструктура и/или компютърните системи, използвани от съответния системен компонент на TARGET, или всяко друго събитие, което прави невъзможно изпълнението и завършването на обработката на нареждания за паричен превод в съответния системен компонент на TARGET съгласно приложимите части от настоящите насоки.